《菩萨蛮·绿波碧草长堤色》
宋代·吴文英

绿波碧草长堤色。东风不管春狼藉。
鱼沫细痕圆。燕泥花唾干。

无情牵怨抑。画舸红楼侧。
斜日起凭阑。垂杨舞晓寒。

作者简介：吴文英（约1200～1260），字君特，号梦窗，晚年又号觉翁，四明（今浙江宁波）人。原出翁姓，后出嗣吴氏。与贾似道友善。有《梦窗词集》一部，存词三百四十余首，分四卷本与一卷本。其词作数量丰沃，风格雅致，多酬答、伤时与忆悼之作，号“词中李商隐”。而后世品评却甚有争论。